CELEX: 62017TN0571
Language: da
Date: 2017-08-22 00:00:00
Title: Sag T-571/17: Sag anlagt den 22. august 2017 — UG mod Kommissionen

23.10.2017   
            
            
               DA
            
            
               Den Europæiske Unions Tidende
            
            
               C 357/25
            
         Sag anlagt den 22. august 2017 — UG mod Kommissionen
   (Sag T-571/17)
   (2017/C 357/33)
   Processprog: fransk
   
      Parter
   
   
      Sagsøger: UG (ved advokaterne M. Richard og P. Junqueira de Oliveira)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Europa-Kommissionens afgørelse af 18. maj 2017 (nr. R/40/17) og af alle de afgørelser, som udgør grundlaget for denne.
            
         
               —
            
            
               Europa-Kommissionen tilpligtes at genindsætte sagsøgeren.
            
         
               —
            
            
               Europa-Kommissionen tilpligtes at betale den skyldige løn og en erstatning på 40 000 EUR.
            
         
               —
            
            
               Annullation af de lønindeholdelser, der er foretaget ulovligt.
            
         
               —
            
            
               Tilbagebetaling af et beløb på 6 818,81 EUR, der er oppebåret for meget i forbindelse med de lønindeholdelser, der er foretaget ulovligt.
            
         
               —
            
            
               Europa-Kommissionen tilpligtes at betale sagens omkostninger samt advokathonorar, foreløbigt opgjort til 10 000 EUR.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om tilsidesættelse af retten til at blive hørt, for så vidt som Kommissionen kun afholdt en skinprocedure forud for afskedigelsen.
            
         
               2.
            
            
               Andet anbringende om materielle fejl, som behæfter den anfægtede afgørelse, for så vidt som den begrundelse, som denne er baseret på, er upræcis, urealistisk og usaglig.
            
         
               3.
            
            
               Tredje anbringende om magtmisbrug, for så vidt som Kommissionen afskedigede sagsøgeren på grund af hans fagforeningsopgaver og på grund af den omstændighed, at han havde taget forældreorlov.
            
         
               4.
            
            
               Fjerde anbringende om tilsidesættelse af artikel 4 i tjenestemandsvedtægten, af § 5.4 i den reviderede rammeaftale vedrørende forældreorlov, som fastsat i Rådets direktiv 2010/18/EU af 8. marts 2010 om iværksættelse af den reviderede rammeaftale vedrørende forældreorlov, der er indgået af BUSINESSEUROPE, UEAPME, CEEP og EFS, og om ophævelse af direktiv 96/34/EF (EUT 2010, L 68, s. 13), af artikel 7 i Europa-Parlamentets og Rådets direktiv 2002/14/EF af 11. marts 2002 om indførelse af en generel ramme for information og høring af arbejdstagerne i Det Europæiske Fællesskab — Europa-Parlamentets, Rådets og Kommissionens fælles erklæring om arbejdstagerrepræsentation (EFT 2002, L 80, s. 29), samt af bilag IX til vedtægten, som følge af manglende overholdelse af disciplinær forfølgning.
            
         
               5.
            
            
               Femte anbringende om, at sanktionen er uforholdsmæssig.